LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2014 M. RUGPJŪČIO 7 D. ĮSAKYMO NR. 3D-468 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „PARAMA VERSLO KŪRIMUI IR PLĖTRAI“ ĮGYVENDINIMO 2014 METAIS TAISYKLIŲ PATVIRTINIMO“ PAKEITIMO

2015 m. liepos 30 d. Nr. 3D-616

Vilnius

P a k e i č i u Lietuvos kaimo plėtros 2007–2013 metų programos priemonės „Parama verslo kūrimui ir plėtrai“ įgyvendinimo 2014 metais taisykles, patvirtintas Lietuvos Respublikos žemės ūkio ministro 2014 m. rugpjūčio 7 d. įsakymu Nr. 3D-468 „Dėl Lietuvos kaimo plėtros 2007–2013 metų programos priemonės „Parama verslo kūrimui ir plėtrai“ įgyvendinimo 2014 metais taisyklių patvirtinimo“, ir 23.18.3 papunktį išdėstau taip:

„23.18.3. ne mažiau kaip penkerius arba, jeigu projektas įtraukiamas į rizikingų projektų sąrašą, septynerius metus nuo paramos sutarties pasirašymo dienos nekeisti remiamos veiklos pobūdžio, projekto įgyvendinimo reikalavimų ir nuosavybės formos, neparduoti, neįkeisti ir kitaip neperleisti kitam asmeniui už paramos lėšas įgytos nuosavybės, nenutraukti projekte numatytos vykdyti veiklos, be Agentūros sutikimo nekeisti projekto įgyvendinimo vietos. Sprendimą leisti keisti projekto įgyvendinimo vietą priima Agentūra, įvertinusi ir nustačiusi, kad pakeitus projekto įgyvendinimo vietą, nebus atliktas esminis projekto pakeitimas. Leidimą įkeisti turtą finansinėms institucijoms Agentūra gali suteikti tik tiems paramos gavėjams, kurie paramos paraiškoje finansinės institucijos suteiktą paskolą įvardijo kaip vieną iš projekto finansavimo šaltinių. Agentūros sprendimu pareiškėjui gali būti leista įkeisti paramos lėšomis įsigytą turtą tik tai finansinei institucijai, kuri suteikė paskolą projektui įgyvendinti;“.

Žemės ūkio ministrė	Virginija Baltraitienė